thumb|right|স্লোভাকিয়ার একটি ভূসংস্থান মানচিত্র thumb|right|প্রধান পর্বতমালা সহ স্লোভাকিয়ার মানচিত্র  স্লোভাকিয়া মধ্য ইউরোপের ভূবেষ্টিত দেশ, দেশটির উত্তর অংশ পার্বত্য অঞ্চল এবং দক্ষিণ অংশের ভূখণ্ড সমতল।  স্লোভাকিয়ার উত্তর-পশ্চিমে চেক প্রজাতন্ত্র, উত্তরে পোল্যান্ড, পূর্বে ইউক্রেন, দক্ষিণে হাঙ্গেরি এবং দক্ষিণ-পশ্চিমে অস্ট্রিয়া। এর রাজধানী ও বৃহত্তম শহর ব্রাতিস্লাভা।   ভূগোল  thumb|300px|right|স্লোভাকিয়ার নগর এবং প্রধান শহরসমূহ স্লোভাকিয়া ৪৯°৩৬'৪৮" এবং ৪৭°৪৪'২১" উত্তর অক্ষাংশ এবং ১৬°৫০'৫৬" এবং ২২°৩৩'৫৩" পূর্ব দ্রাঘিমাংশের মধ্যে অবস্থিত।  সর্বউত্তরের বিন্দু বেস্কিডকের নিকটে, পোল্যান্ডের সীমান্তে ওরাভস্কা পোলহোরা গ্রামের কাছে বেস্কিড পাহাড়ে। দক্ষিণতম বিন্দু হচ্ছে হাঙ্গেরির সীমান্তে দানিউব নদীর পাড়ে প্যাটিন্স গ্রামের কাছে। সর্ব পশ্চিম বিন্দু হচ্ছে অস্ট্রিয়ান সীমান্তে জোহরস্কা ভেসের কাছে মোরাভা নদীর তীরে। পূর্বতম বিন্দু হচ্ছে ক্রোমেন্সের চূড়ার কাছে, স্লোভাক, পোলিশ এবং ইউক্রেনীয় সীমান্তের মিলনস্থলে নোভা সেদলিকা গ্রামের নিকটে একটি পর্বত।  সর্বোচ্চ বিন্দু হলো উচ্চ তাত্রাসের জেরলাচোভস্কি স্টিট এর চূড়া, উচ্চতা ২,৬৫৫ মিটার (৮,৭১০.৬ ফুট), সর্বনিম্ন বিন্দু হলো হাঙ্গেরির সীমান্তে বোদ্রোগ নদীর পৃষ্ঠ ৯৪ মিটার (৩০৮.৪ ফুট)।  thumb|300px|right|স্লোভাকিয়া প্রাকৃতিক সম্পদ। Mg - ম্যাগনেসিয়াম, Mn - ম্যাঙ্গানিজ, Fe - লৌহ আকরিক, Cu - তামা, Sb - অ্যান্টিমনি; PM - পলিম্যাটাল (সিসা, দস্তা এবং অনুরূপ ধাতু); L - লিগনাইট, O - খনিজ তেল। thumb|right|সর্বোচ্চ পর্বত  দেশটির মোট আয়তন ৪৮,৮৪৫ বর্গ কিমি (১৮,৮৫৯ বর্গ মাইল)। আবাদযোগ্য জমির পরিমাণ ৩১%, তৃণভূমি ১৭%, বনাঞ্চল ৪১%, চাষযোগ্য জমি ৩%। বাকি ৮% বেশিরভাগই মানব কাঠামো এবং অবকাঠামো দ্বারা আচ্ছাদিত, এবং আংশিকভাবে পাথুরে পাহাড়ী শৈলশ্রেণী এবং অন্যান্য অ-উন্নত জমি দ্বারা গঠিত।bedekr.cz  স্লোভাকিয়ার উত্তরে পোল্যান্ডের সাথে সীমানা - ৫৪৭ কিমি (৩৩৯.৯ মাইল), পূর্বে ইউক্রেন - ৯৮ কিমি (৬০.৯ মাইল), দক্ষিণে হাঙ্গেরি - ৬৭৯ কিমি (৪২১.৯ মাইল), দক্ষিণ-পশ্চিমে - অস্ট্রিয়া- ১০৬ কিমি (৬৫.৯ মাইল) এবং উত্তর-পশ্চিমে চেক প্রজাতন্ত্র - ২৫২ কিমি (১৫৬.৬ মাইল); মোট সীমান্ত দৈর্ঘ্য ১,৬৭২ কিমি (১,০৩৮.৯ মাইল)।Slovak Wikipedia: :sk:Slovensko#Hranice   তাত্রা পর্বত   ২,৫০০ মিটার (৮,২২২ ফুট) এর চেয়ে বেশি উচ্চতা বিশিষ্ট ২৯ টি শৃঙ্গ তাত্রা পর্বতমালায় অবস্থিত, এটি কার্পাথিয়ান পর্বতমালার সর্বোচ্চ পর্বতমালা। তাত্রা পর্বতমালার ৭৫০ বর্গকিলোমিটার (২৯০ বর্গ মাইল) আয়তনের মধ্যে অধিকতর ৬০০ বর্গকিলোমিটার (২৩২ বর্গ মাইল) স্লোভাকিয়ায় অবস্থিত। এগুলি বিভিন্ন অংশে বিভক্ত।   জাতীয় উদ্যান   thumb|right|স্লোভাক প্যারাডাইজ ন্যাশনাল পার্ক স্লোভাকিয়ায় ৯ টি জাতীয় উদ্যান রয়েছে, যা স্লোভাক স্থলভাগের ৬.৫% স্থান দখল করে আছে।   নদী   thumb|right|বেলা নদী বেশিরভাগ নদী স্লোভাক পর্বতে উৎপন্ন হয়েছে। এর কিছু মাত্র নদী স্লোভাকিয়া দিয়ে প্রবাহিত হয়েছে, বাকীগুলো আশেপাশের দেশের সাথে প্রাকৃতিক সীমানা তৈরি করেছে (৬২০ কিলোমিটারেরও বেশি [৩৯০ মাইল])। উদাহরণস্বরূপ, উত্তরে দুনাজেক (১৭ কিলোমিটার [১১ মাইল]), দক্ষিণে দানিউব (১৭২ কিলোমিটার [১০৭ মাইল]) বা পশ্চিমে মোরাভা (১১৯ কিলোমিটার [৭৪ মাইল])। স্লোভাক অঞ্চলে নদীর মোট দৈর্ঘ্য ৪৯,৭৭৪ কিলোমিটার (৩০,৯২৮ মাইল)।  স্লোভাকিয়ার দীর্ঘতম নদী হলো ভাহ (৪০৩ কিলোমিটার [২৫০ মাইল]), এবং সবচেয়ে ছোট নদী হলো সেয়েরনা ভোদা। অন্যান্য গুরুত্বপূর্ণ ও বড় নদী হলো মাইজাভা, নিত্রা (১৯৭ কিলোমিটার [১২২ মাইল]), ওরাভা, হ্রন (২৯৮ কিলোমিটার [১৮৫ মাইল]), হর্নাদ (১৯৩ কিলোমিটার [১২০ মাইল]), স্লানা (১১০ কিলোমিটার) [৬৮ মাইল]), ইপেল (২৩২ কিলোমিটার [১৪৪ মাইল], এটি হাঙ্গেরির সাথে সীমানা তৈরি করেছে), বোদ্রোগ, ল্যাবোরেক, লোটোরিকা এবং ওন্দাভা।   জলবায়ু   পরিমিত তাপমাত্রা; ঠাণ্ডা গ্রীষ্মকাল; ঠাণ্ডা, মেঘাচ্ছন্ন, আর্দ্র শীতকাল।   পরিসংখ্যান  ভূমির ব্যবহার:  কৃষি জমি: ৪০.১%  আবাদী জমি: ২৮.৯%; স্থায়ী ফসল: ০.৪%; স্থায়ী চারণভূমি: ১০.৮%  বন: ৪০.২%  অন্যান্য: ১৯.৭% (২০১১ সালে হিসাবকৃত)  প্রাকৃতিক সম্পদ:  লিগনাইট, স্বল্প পরিমাণে লৌহ আকরিক, তামা এবং ম্যাঙ্গানিজ আকরিক; লবণ; আবাদী জমি  প্রাকৃতিক বিপদ:  বন্যা  পরিবেশ-আন্তর্জাতিক চুক্তি:  পক্ষে: বায়ু দূষণ, বায়ু দূষণ-নাইট্রোজেন অক্সাইড, বায়ু দূষণ-স্থায়ী জৈব দূষণ, বায়ু দূষণ-সালফার ৮৫, বায়ু দূষণ-সালফার ৯৪, বায়ু দূষণ-উদ্বায়ী জৈব যৌগ, অ্যান্টার্কটিক চুক্তি, জীব বৈচিত্র, জলবায়ু পরিবর্তন, জলবায়ু পরিবর্তন-কিয়োটো প্রোটোকল, মরুকরণ, বিপন্ন প্রজাতি, পরিবেশগত পরিবর্তন, বিপজ্জনক বর্জ্য, সমুদ্র আইন, ওজোন স্তর সুরক্ষা, নৌ দূষণ, জলাভূমি, তিমিশিকার।  স্বাক্ষরিত, কিন্তু অনুমোদিত হয়নি: মনোনীত চুক্তির কোনটিই নয়  তথ্যসূত্র